୨୧ରୁ ମଣ୍ଡିରେ ଧାନକିଣା\nଛତ୍ରପୁର,୧୯।୧୨(ଡି.ଏନ୍.ଏ.)-ଛତ୍ରପୁର ସବ୍ଡିଭିଜନ ଅଧୀନ ଛତ୍ରପୁର, ଗଞ୍ଜାମ, ଖଲ୍ଲିିକୋଟ\n୨୧ରୁ ମଣ୍ଡିରେ ଧାନକିଣା\t December 19th, 00:00 AM December 19th, 00:00 AM\nଛତ୍ରପୁର,୧୯।୧୨(ଡି.ଏନ୍.ଏ.)-ଛତ୍ରପୁର ସବ୍ଡିଭିଜନ ଅଧୀନ ଛତ୍ରପୁର, ଗଞ୍ଜାମ, ଖଲ୍ଲିିକୋଟ, ହିଞ୍ଜିଳି, ପୁରୁଷୋତ୍ତମପୁର, ପୋଲସରା, କବିସୂର୍ଯ୍ୟଗର ବ୍ଲକରେ ଆସନ୍ତା ୨୧ ତାରିଖରୁ ଚାଷୀଙ୍କଠାରୁ ଧାନ କିଣାଯିବ । ଏ ନେଇ ଏକ ପ୍ରସ୍ତୁତି ବୈଠକ ମଙ୍ଗଳବାର ଉପଜିଲାପାଳଙ୍କ କାର୍ଯ୍ୟାଳୟର ସମ୍ମିଳନୀ ଗୃହରେ ଅନୁଷ୍ଠିତ ହୋଇଯାଇଛି। ଉପଜିଲାପାଳ ସୁଧାକର ଶବରଙ୍କ ଅଧ୍ୟକ୍ଷତାରେ ଅନୁଷ୍ଠିତ ବୈଠକରେ ତହସିଲଦାର, ବିଡିଓ, ମାର୍କେଟିଂ ଇନ୍ସପେକ୍ଟର, ଯୋଗାଣ ଅଧିକାରୀ ଓ ସମବାୟ ସମିତିର ସମ୍ପାଦକମାନେ ଯୋଗଦେଇଥିଲେ। ସୁରୁଖୁରୁରେ ଯେଭଳି ଚାଷୀଙ୍କଠାରୁ ଧାନ କିଣାଯିବ ସେ ଉପରେ ଉପଜିଲାପାଳ ଗୁରୁତ୍ୱ ଦେଇଥିଲେ। ଯୋଗାଣ ଅଧିକାରୀ ଓ ତହସିଲଦାର ଏହାର ମନିଟରିଂ କରିବେ ବୋଲି ନିର୍ଦ୍ଦେଶ ଦିଆଯାଇଛି । ସମବାୟ ସମିତିଗୁଡିକ ଚାଷୀଙ୍କଠାରୁ ସିଧାସଳଖ ଧାନ କିଣିବେ। ସମିତିଗୁଡ଼ିକ ଦୈନିକ ରିପୋର୍ଟ ଦେବେ କୁହାଯାଇଥିଲା ।
